AGĦŻEL IL-FIDI TIEGĦEK L-EWWEL L-Avvent huwa iktar minn tellieqa għall-Milied L-Avvent huwa l-bidu tas-sena liturġika tal-Knisja, u huwa iż-żmien speċifiku fejn aħna niġu msejjħa biex nippreparaw lilna nfusna għall-miġja ta' Kristu, Emmanuel, Alla magħna. Fil-qari tal-Quddiesa, nisimgħu lil Ġwanni l-għammiedi jsejħilna 'Ħejju t-triq tal-Mulej!' Iżda meta naħsbu ftit kemm ikollna x'nagħmlu f'dan iż-żmien tal-Avvent u fiż-żmien ta' Diċembru, li nippreparaw ruħna spiritwalment jidher li jintilef xi daqxejn. L-iktar f'din is-sena li l-ewwel Ħadd tal-Avvent se jiġi fl-aħħar Ħadd ta' Novembru fejn il-ġirja tax-xiri jkun diġà beda mhux ħażin. Bdiet it-tellieqa għall-Milied!
Bdiet it-tellieqa għall-Milied!